د افغانی سرې میاشتې ټولنې له لوری په غزنی ولایت کې د 300 بزګرانو له جملې 100 تنه بزګرانو ته د اصلاح شوی تخم او کیمیاوی سرې د اخیستلو په موخه 900000 نهه لکه افغانۍ نغدې مرسته وویشل شوې. د روان ۱۴۴۵ سپوږمیز کال د ربیع الاول میاشتې په ۵مه نیټه نن د چهارشنبې په ورځ د افغانی سرې میاشتې رهبرۍ او مرکزی سوېل لویدیځ زون د ریس محترم نورالحق "یوسفی" په لارښوونه د نړیوال فډرېشن په مالی همکارۍ د غزنی سرې میاشتې د رئیس ښاغلی مولوی نورالهداء "شاکر" د اړوندې ولایتی څانګې او زون د یو شمېر کارکوونکو او رضاکارانو په شتون کې د اندړو ولسوالۍ 300 سروې شویو بزګرانو له جملې 100 تنه بزګرانو ته د 50 کیلو اصلاح شوی تخم او 100 کیلو کیمیاوې سرې (سپین او تور کود) د اخیستلو په موخه (900000) نهه لکه افغانۍ نغدی مرسته وشوه. یاده مرسته چې د نړیوال فډرېشن په مالی همکارۍ د افغانی سرې میاشتې ټولنې له لوری ترسره شوه هر بزګر ته 9000 افغانۍ نغدې او 400 افغانۍ د موتر د کرایې لپاره ورکول شوې. د یادونې وړ ده چې یاده توزېع لا هم جریان لری او په راتلونکو دوو ورځو (پنجشنبې او جمعې) ورځو کې به بشپړه شی. "د غزنی ولایتی څانګې د خپرونو مدیریت"